Diaranson, 17 april 2024 
588-0022 
HAYA NOS RIBA: 
WWW.AWEMAINTA.COM 
NOTICIA@AWEMAINTA.COM 


AWEMainta 


E DIFERENCIA DEN NOTICIA 


2 
4 
11 


3 


GOBIERNO CU SOLUCION PA PLANTA DI RWZI: 


LEY DI PRIVATISACION A BAY PARLAMENTO 


PA FINANCIA ESAKI, LO AUMENTA E ENVIRONMENTAL LEVY 


MINISTERIO PUBLICO 
TIN UN EX-MINISTER 
DI 80 AÑA SECUESTRA 


CANDELA OLIMPICO 
P’E WEGANAN DI PARIS 
2024 CENDI NA OLYMPIA 


REUNION DI PARLAMENTO 
DI ARUBA TOCANTE 
MANEHO DI DIMAS 


Diaranson, 17 April 2024 
LOCAL 
2 
AWEMainta 


DIALUNA mainta e ex-mandatario Otmar Oduber a sigui 
cu su crusada contra di e forma di procede di Ministerio 
Publico, ya cu practicamente su persona ta bou di investiga- 
cion pa casi 7 aña caba. 


Manera cu e ex-Minister aki a mustra for di aña pasa, e lo 
sigui cu su intento pa forsa Ministerio Publico dicidi riba e 
caso cu ta carga e nomber di Flamingo, mirando cu ya caba 
el a wordo deteni na dos ocasion pa interogacion pa despues 
e wordo laga den libertad atrobe. 


Inicialmente Fiscal a traha un lista contra di e fundado y lider 
di e partido politico POR, caminda a mustra cu ta acusando 
Otmar pa cos serio manera entre otro cu e ta forma parti 
di un organisacion criminal, tambe pa labamento di placa y 
decision cu el a tuma den su funcion como minister cu no ta 
hustifica. 


Mientras tanto e lista aki a wordo cambia y varios di e 
acusacionnan serio aki a wordo ‘geschrapt’ ya cu no a haya 
suficiente evidencia pa esakinan wordo hustifica pero e 
politico ta sigui mira su gastonan di abogado sigui subi mien- 
tras cu Ministerio Publico tin e luho di uza placa di belasting 
cu pueblo ta paga, pa sigui c’un persecucion cu ta mal pega. 


Dialuna ultimo Otmar Oduber no a trece algo nobo dilanti 
pero e ta sigui pone presion riba un instituto penal cu no 
kier perde cara, ta sigui gasta placa cu di pueblo presenta 
un caso pa cual tin casi cinco aña buscando evidencia. 


No ta algo nobo y na momento cu AWEMainta mustra cu e 
proximo gobierno tin cu inicia un investigacion profundo den 
e forma di procede di Ministerio Publico, e tipo di cosnan aki 


ta confirma cu tin cosnan cu no ta bon. 


Desde ki tempo Ministerio Publico por tin un base legal 
pa podera di bida di un ciudadano liber den un estado di 
derecho, manera cu e ta haya ta bon sin cu e institucion aki 
mes ta respeta e leynan vigente. 


Ken ta duna Ministerio Publico e derecho aki di tin un influ- 
encia negativo asina grandi riba bida di no solamente Otmar 
Oduber pero tambe riba bida di Paul Croes, bida di Benny 
Sevinger y sin duda riba bida di un ex-Minister manera t’e 
caso cu Edison Briesen, kende tambe tin un aña bibando cu 
e angustia ta kico e por spera un rato pa otro for di e grupo 
aki. 


Den e caso di Parlamentario Sevinger tambe a pone un serie 
di acusacionnan serio pa despues e sistema hudicial den un 
intento pa scapa cara di Ministerio Publico, a haya e persona 
aki culpabel di a haci uzo di un fondo di su fundacion cu su 
persona como politico, ta haci uzo di dje pa crea fondo pa 
campaña electoral. 


E solo echo cu Corte a acepta e acusacion aki como algo 
legal, a lanta hopi duda den henter e funcionamento di e 
sistema luga, caminda ta persigui hende den un sistema cu 
no ta cuadra den e mesun sistema legal cu e pais aki tin. 


Ex-Minister Briesen ta un persona di riba 80 aña p’e wordo 
someti na un persecucion cu ainda no por wordo atendi of 
completa ya cu aki tampoco Ministerio Publico tin caminda 
pa cana y esaki ta conta p’e otro casonan tambe ya cu Otmar 
den seis aña di investigacion, a wordo interoga solamente 
na dos ocasion. 


Ministerio Publico tin un ex-Minister di 80 aña secuestra 

MANERA ta conoci, e planta di RWZI 
a surpasa su capacidad ya pa basta 
tempo caba. Turismo a crece, pero e 
capacidad di e planta no a crece. Varios 
gobierno a purba trece solucion pero no 
a logra. Durante pandemia, momento 
cu a cera frontera y no tabatin turista, 
por a nota cu e planta di RWZI a haya 
un alivio, pero mirando e crecemento 
grandi di e sector turistico, e planta no 
por sigui carga tur esaki y a cuminsa 
causa mas problema. Varios intento di 
Gobiernonan di Aruba pa inverti den e 
planta, cada biaha a encontra mas reto, 
mirando e situacion financiero di pais 
Aruba. E planta ta causa molester den 
e vecindario y ultimo tempo e molester 
a aumenta aun mas. Esaki t’e motibo 
pakico ta asina urgente pa yega na un 
solucion p’e problema serio aki. 


Prioridad di Gabinete Wever-Croes 2 
Gabinete Wever-Croes 2 a pone esaki 
como un prioridad y a institui un 
“stuurgroep” entre e ministerio di 
Naturalesa, Infrastructura y Energia, 
cu e tarea pa privatisa RWZI, mirando 
cu esey t’e unico solucion. Den esaki 
e compania estatal Utilities Aruba a 
mustra disponibilidad pa tuma over 
e planta y asina yuda Gobierno solu- 
ciona e problema urgente aki. 


Esencia di e privatisacion Aruba 
Wastewater Sustainable Solutions NV 
Na september 2023 Conseho di 
Minister a aproba e proposicion pa 
traspasa e operacion y “assets” di 
RWZI, (Bubali, Parkietenbos, Zeewijk), 
rioolstelsel y Incinerator pa un subsid- 
iario cu Utilities a lanta. Indirectamente 
e compania lo ta 100% den man di Pais 
Aruba. E compania, Aruba Wastewater 
Sustainable Solutions NV (AWSS), ya a 
traha un businessplan, un plan strate- 
gico pa termino corto y largo con pa 


tuma e planta over y e documentacion 
ta cla pa destaho publico. E plannan y 
documentonan a wordo traha hunto cu 
RoyalHaskoning y despues di traspaso 
mester cuminsa mira alivio mesora. 
E “assets” menciona lo wordo traspasa 
pa AWSS pa un suma total di Afl. 31.8 
miyon. AWSS lo paga esaki na Pais 
Aruba bek den e erfpachtscanon pa un 
suma anual di Afl. 582.267,51 pa 60 
aña, mirando tur e riesgonan cu AWSS 
ta core tumando e planta aki over. 


Pa por haci e trabaonan AWSS lo 
mester 
inverti 
sumanan 
substan- 
cial den un planta nobo y mucho mas 
grandi (Capital Expenditure CAPEX y 
Operational Expenditure OPEX) segun 
e plan strategico pa termino corto y 
largo. Pa AWSS por haci trabao nan, 
e mester di entrada. Pa haci esaki 
posibel lo aumenta e environmental 
levy (Bijzondere belasting op verblijf), 
un impuesto cu turistanan ta paga n’e 
hotelnan apart di e toeristenheffing, pa 
cubri e gastonan (CAPEX y OPEX) 


Supervision 
Un parti importante di e acuerdo ta 
cu Pais Aruba lo cera un acuerdo cu 
Utilities/AWSS na unda ta palabra cu 
pa supervisa e normanan cu AWSS lo 
mester cumpli cu ne, lo implementa 
un “regulatory framework” y un “regu- 
latory body”. E regulatory body lo tin 
como miembro departamento di natu- 
ralesa y medio ambiente (DNM), depar- 
tamento di salubridad publico (DVG), 
departamento di obra publico (DOW) y 
un representante di ministerio di natu- 
ralesa. 


Ley a bay Parlamento 
E ley di privatisacion di RWZI mientras 
tanto a sali pa Parlamento. E prepara- 
cion a tuma hopi tempo, mirando cu 
ta algo grandi, y Gobierno di Aruba 
ta spera, mirando e urgencia pa pais 
Aruba, cu e tratamento di e ley aki haya 
prioridad, Mientrastanto Gobierno di 
Aruba lo sigui haci su maximo esfuerso 
pa trece alivio den e situacion na RWZI 
den e fase transitorio. 


Gobierno cu solucion pa planta di RWZI: 


Ley di privatisacion a bay parlamento 


Pa financia esaki, lo aumenta e environmental levy 

ESTIMADO lector, desde awo redaccion di AWEMainta ta bay cuminsa 
sigui tur reunion publico pa asina trece pa nos lectornan en corto locual 
a tuma luga y con e reunionnan a bay. Hopi t’e criticanan den comun- 
idad ariba e nivel di e reunionnan aki, pero AWEMainta ta di opinion cu 
no por generalisa y categorisa tur parlamentario na mes manera. Pa es 
motibo aki, nos lo trata na trece nos relato na un manera mas transpar- 
ente posibel. 


Parlamento di Aruba ayera a trata maneho di Dimas den un reunion publico, 
na unda cu Minister Glenbert Croes a wordo invita p’asina aclaria bastante 
punto cu e miembronan di parlamento a trece padilanti. 


Minister manera semper tabata hopi elocuente y a bin bon prepara. 
Lastimamente cu minister a entrega un monton di documento net prome 
cu e reunion aki mester a cuminsa. Esaki a pone cu algun parlamentario 
a critica e tempo corto cu nan a haya pa prepara y pasa den e documento 
nan aki. Un peticion pa punto di ordo pa asina entrega un peticion na 
Presidente di Parlamento pa schors e reunion, dunando parlamentarionan 
tempo pa por pasa den e documentonan, a wordo nenga. 


E hecho cu a pesar cu e peticion pa e reunion aki a wordo entrega 15 di 
februari 2023, awor numa minister ta entrega documentonan relevante, 
ta crea e pregunta cu si en caso cu e reunion a wordo yama un aña pasa, 
si esakinan tabata na man, of si esey por ta un di e motibonan pa cual 
e reunion a wordo yama asina laat. Kisas esakinan no tawata existi na 
momento cu e reunion publico a wordo pidi na 2023? 


Reunion di Parlamento di Aruba tocante maneho di Dimas 


Pa locual ta trata e reunion di parlamento 
ariba su mes, manera nos por a spera, miem- 
bronan di coalicion a sostene minister y por 
lo general a haci preguntanan casi poni den 
teblachi di oro, pa minister por a luci cu su 
contestanan. 
Algo cu a resalta, t’e ausencia den sala di 
reunion di algun miembro di parlamento den 
cierto ocasion, como tambe esnan cu no a 
tene un disertacion. AWEMainta kier urgi y 
recorda tur parlamentario riba nan respon- 
sabilidad pa cumpli cu nan trabou. 
Mientras cu AVP y MAS tawata totalmente en 
contra di e minister, parlamentarionan inde- 
pendiente a tuma e oportunidad pa ataca sea 
nan ex-partido of critica e politica anticua 
completamente. 


Por lo general e reunion a bay hopi lihe, sin 
sali for di man, cu un inicio un poco turbulento 
toch el a logra cana bon, cu excepcion di algun 
momento cu a cay den tiramento di palabra 
(ken a haci kico den pasado) e reunion a cana 
riba un bon nivel. Si nos miembronan di parla- 
mento por siña atende nan mes na e tema di 
e reunion y laga wega politico un banda, por 
bisa cu nos ta riba bon caminda. 


Pa locual ta regarda e tema mes di e reunion, 
esta Dimas, minister a elogia tur trahado di 
Dimas y a mustra satisfecho riba e trabou 
haci y e cifranan di produccion cu el a ricibi. 
A pesar di algun pregunta fuerte cu el a ricibi, 
toch e la sa di contesta casi tur na un manera 
basta eficiente. 
Esaki no ta kita cu algun parlamentario 
ta keda cu mas pregunta y duda riba su 
maneho, specialmente locual ta trata su rela- 
cion di trabou cu e departamento completo. 
AWEMainta ta kere cu sigur si a haya e docu- 
mento nan mas trempan, kisas lo por tawata 
tin mas pregunta skerpi of kisas por a evita di 
haci pregunta innecesario. 


Fraccion di MAS y AVP a entrega un mocion di 
desconfiansa contra Minister Glenbert Croes, 
pero no haya sosten pa esaki,12 contra 8 na 
fabor manera tawata di spera. Igualmente, 
Accion 21 y RAIZ a entrega un mocion cu 
tampoco a haya sosten y tambe a wordo 
nenga cu 11 voto contra y 6 na fabor. 

MANERA ta conoci, Gobierno di Aruba a decreta luna di 
April como Luna Nacional di Conscientisacion Contra Abuso 
di Mucha, cu e meta pa comparti informacionnan relevante, 
y crea conscientisacion riba e topico importante aki. 


Prome Minister Evelyn Wever-Croes a expresa, cu ta impor- 
tante pa remarca cu ainda tin hopi hende ta cuestiona e 
maneho di gobierno pa loke ta castigo, en conexion cu abuso 
sexual di menor. E mandatario a splica cu na inicio di gober- 
nacion di Gabinete Wever-Croes, Gobierno a bin ta traha 
constantemente riba diferente ley y procedura pa percura 
cu e castigo p’e abusado ta bira mas severo. 


Na aña 2020, Gobierno a logra na hisa e castigo p’esnan cu 
ta comete a acto aki, te na e maximo cu e por wordo hisa 
den Reino. Ta asina leu cu si tin un morto pa motibo di un 


abuso, e castigo lo ta di 24 aña. Pero mirando e severidad di 
e problema aki, Gobierno ta trahando pa huesnan por hisa e 
castigo aki aun mas. 


Pa Prome Minister e topico aki, ta y lo keda uno importante, y 
p’e motibo aki a compromete su mes pa sigui traha hunto cu 
e profesionalnan den e veld, pa logra combati abuso contra 
nos muchanan. 


CliCK aKi pa ManDa Bo 
opinion oF CoMEnTario 
AWEMainta 


E-Mail na noTiCia@aWEMainTa.CoM 


Relaciona cu e añanan di castigo pa abuso sexual di mucha 


Desde 2020, gobierno a hisa e castigo pa 
abuso sexual di menor n’e maximo den reino 

DESPUES cu hopi hende a perde trabou, ta surgi un reto nobo riba mercado 
laboral: un stagnacion di talento. Mientras cu e dunadonan di trabou ta 
lucha cu falta di candidatonan cualifica, e empleadonan ta sinti nan mes 
no suficiente balora y stagna den nan carera profesional. 


Segun e ultimo sondeo anual cu ta wordo haci door di ‘Career Optimism 
Index’ di ‘University of Phoenix Career Institute’, mas cu mita di e traha- 
donan ta sinti nan mes facilmente reemplasa na nan luga di trabou. Fuera 
di esey, casi dos tercer parti ta sinti cu nan empresa no ta ofrece nan 
oportunidad pa avansa profesionalmente, locual ta genera sentimento di 
impotencia y ta reduci productividad. 
Den un mercado laboral limita, empeora pa e indice halto di inflacion, 
e empresanan ta obsesiona pa haya forma pa impulsa crecemento di 
nan compania y na mes momento ta busca tur manera pa baha gasto. 
Sinembargo, e fihacion aki a conduci na loke John Woods, rector y Director 
Academico di Universidad di Phoenix, ta yama “un ambiente di talento 
tranca”. E dunadonan di trabou ta lucha pa haya contratant nobo cu ta 
cualifica, mientras cu e empleadonan ta sinti nan mes ignora y no balora. 


Investigacion ta revela un diferencia significante entre con e empresanan 
ta mira nan forsa laboral y con e empleadonan ta mira nan mes. Mientras 
cu casi mita di e dunadonan di trabou ta declara cu nan no por haya 
personal talentoso nobo pa motibo di falta di candidato cualifica, sola- 
mente un tiki mas cu un tercer parti di e empleadonan ta sinti cu nan 
empresa ta ofrece suficiente oportunidad pa crecemento profesional. 


E estudio ta enfatisa e potencial di e empleadonan existente pa yena e 
scarsedad di habilidad den e organisacionnan, si nan ta ofrece oportun- 
idad clave pa avansa. A pesar di e potencial aki, hopi dunado di trabou ta 
mira mas leu cu e talentonan y e ambicionnan di nan forsa laboral actual 
y ta scoge pa busca candidato externo cu habilidad pre-existente. 


E enfoke aki ta haci cu empleadonan ta sinti nan mes tranca y meno- 
sprecia, cu ta conduci na mas rotacion di empleado y mas costo p’e 
companianan. E trahadonan cu no ta mira oportunidad pa crece den nan 
empleo actual, ta mas propenso pa busca trabou na un otro luga, locual 
ta genera e necesidad di recori na proceso costoso y largo pa por yena e 
posicionnan vacante. 


Fuera di esey, e preocupacionnan di e empleadonan ta bay mas leu cu e 
stagnacion profesional. Hopi ta preocupa cu e impacto di un economia 
debil riba nan siguridad laboral y ta lucha cu salario tranca cu no ta crece 
cu inflacion. E retonan aki ta enfatisa e importancia cu dunado di trabou 
ta inverti den desaroya y reconoce nan forsa laboral existente. 


C O M E R C I O 


Stagnacion di Talento 
E diferencia entre e dunado di trabou y su empleado 


A pesar di e retonan aki, ainda tin un rayo di 
speransa tanto p’e empleadonan como pa e 
dunadonan di trabou. Mayoria empleado ta keda 
optimista tocante nan perspectiva profesional y ta 
sinti nan mes den control di nan futuro. P’e empre- 
sanan, sinembargo, tin hopi den wega. No inverti 
den promove talento existente por haci cu ta perde 
oportunidad di crecemento cu por hiba na perdida 
financiero significante. 


Den conclusion, cera e diferencia entre dunado di 
trabou y su empleado ta esencial pa por surpasa 
e gran stagnacion di talento. Priorisando desa- 
royo interno di talento y reconociendo e poten- 
cial di nan forsa laboral existente, e empresanan 
por posiciona nan mes pa exito den un mercado 
laboral cada bes mas competitivo. 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 


HOUSEMAN 


IT SPECIALIST 


DOORMEN / DOOR LADY PART TIME 


DEN un hazaña remarcabel di innovacion 
medico, Hospital Universitario Del Valle 
(HUV) a logra un paso innovativo door di haci 
e prome cirugia fetal di su tipo na Zuidoost di 
Colombia. 


E procedemento extraordinario aki a implica 
trata problemanan di e columna vertebral den 
un feto sin e necesidad di extrae esaki for di e 
matriz materno, loke a marca un avance signif- 
icativo den e panorama medico di e region. 


E ehecucion exitoso di e operacion pionero 
aki a bira posibel danki na esfuersonan colab- 
orativo di HUV, Universidad Del Valle y profe- 
sionalnan specialista di Medellín. 


Nan experencia y dedicacion combina ta 
ehempel di e sector di salud floreciente di 
Colombia, mustrando e capacidad di e pais 
pa ofrece solucion medico di vanguardia. 


E logro sin precedente aki no solamente ta 
demostra e capacidadnan remarcabel di e 
institucionnan medico local, pero tambe ta 
ofrece speransa na futuro mayornan cu ta 
enfrenta retonan similar. 


Ampliando e limitenan di practica medico 
convencional, HUV y su partnernan a habri 
camindanan nobo pa atencion y tratamento 
prenatal, poniendo un precedente pa futuro 
avancenan den medicina fetal. 


Ademas, e naturalesa colaborativo di e 
esfuerso aki ta enfatisa e importancia di e 
esfuerso colectivo y e intercambio di conoce- 
mento pa impulsa progreso medico. 


Mientras Colombia ta sigui surgi como lider 
den innovacion den salud, iniciativa manera 
esaki ta destaca e potencial di e pais pa lidera 
investigacion y practica medico innovativo, 
como tambe ta ofrece un speransa y inspi- 
racion nobo na pashentnan, profesionalnan y 
profesionalnan di salud mescos. 


Hospital Universitario Del Valle cu operacion 
Fetal Pionero na Zuidoost di Colombia 

DEN un evento dramatico, Markus Pieper, 
programa pa asumi e rol di enviado special 
pa empresanan chikito bou di e Presidencia 
di Comision Europeo, Ursula von der Leyen, 
a conmociona e panorama politico door 
di renuncia abruptamente na su puesto di 
€17,000 pa luna, algun ora prome cu e asumi 
e puesto. 
Su partida, causa pa acusacionnan di faborit- 
ismo y intriga politico, a empañá e aspira- 
cionnan di reeleccion di Von der Leyen. 


E disturbio a surgi memey di e preocu- 
pacionnan creciente cu e miembronan di 
Parlamento Europeo (mep) y e comisari- 
onan Europeo a lanta tocante e proceso di 
nombramento. Figuranan notabel manera e 
Comisionado Frances Thierry Breton y e Hefe 
di Diplomacia di UE, Josep Borrell, a cues- 
tiona e seleccion di Pieper, loke a provoca 
un cascada di scrutinio. E criticonan a argu- 
menta cu Pieper no a ocupa e prome luga den 
e rondanan inicial di entrevista, alimentando 
e controversia. 


Den su defensa, Pieper a refuta rotunda- 
mente e declaracionnan, acusando Breton di 
hinca politica den e proceso y afirmando su 
mes cualificacionnan pa cu e rol. Sinembargo, 
citando e disputa creciente y e impacto poten- 
cial riba su capacidad pa cumpli cu e debernan 
di e oficina, Pieper a opta pa renuncia. 


Resignacion 
controversial ta 
sacudi comision 
Europeo prome 
cu eleccion 


E aliadonan di Von der Leyen a defende firmemente e proceso di nombra- 
mento, destacando e prestacion di Pieper durante e entrevistanan y subray- 
ando e ausencia di obhetivonan di Breton y otro comisarionan prome cu 
su nominacion. Sinembargo, e renuncia ta marca e di dos cambio di alto 
perfil di un nombramento na Bruselas den un aña, despues di e renuncia 
di Fiona Scott Morton na juli ultimo. 


E consecuencianan di Pieper su renuncia ta menasa di destabilisa Von 
der Leyen su candidatura pa reeleccion. Cu e estadonan miembro cla pa 
sostene nan candidatura despues di eleccion, e resultado ta depende di 
sigura un mayoria parlamentario di 361 Eurodeputado, un tarea desafi- 
ante danki na nan margen chikito di victoria cinco aña prome. 


Den reaccion riba e crisis, Von der Leyen a lamenta e decision di Pieper 
y a anuncia e suspension di e proceso di seleccion te despues di e elec- 
cionnan di UE. E medida aki ta enfatisa e compromiso di e comision cu 
transparencia, buscando pa atende cu preocupacionnan y restaura confi- 
ansa den nan proceduranan. 


Breton, reconociendo Pieper su renuncia, a enfatisa e urgencia pa yena 
e puesto di enviado di SME cu tabata vacante. El a reitera e dedicacion 
di e comision pa defende su balornan fundamental den medio di e agit- 
acion actual, loke ta indica e determinacion pa nabega door di e crisis y 
mantene stabilidad den e institucion. 


Mientras Europa ta preparando pa eleccionnan crucial, e consecuenci- 
anan di Pieper su renuncia ta sirbi como un recuerdo cla di e dinamica 
complica cu ta forma e panorama di liderazgo di e Comision Europeo, cu 
implicacionnan cu ta bay hopi mas leu cu Bruselas. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


DESPUES di e colapso tragico di Key Bridge na Baltimore, 
e esfuersonan di recuperacion ta persisti, ya cu un di cuater 
victima a ser recupera for di e restonan sumergi riba diado- 
mingo. E Comando Unifica, cu ta supervisa e operacionnan 
di rescate, a abstene di identifica e victima riba peticion di 
e famia. 


E calamidad a desaroya ora e barco di carga, Dali, a choca 
cu e brug durante marduga dia 26 di maart, lagando ocho 
trahado di construccion na e riu Patapsco cay den awa, 
mientras nan tabata haci actividadnan di mantencion. 


Aunke dos trahado a keda rescata rapidamente, e destino di 
e seis trahadonan cu a keda tabata sombrio, cu cuater curpa 
recupera caba y dos ainda desapareci y presumi morto. 


Gobernador di Maryland, Wes Moore, a expresa su condo- 
lencia y a urgi pa respeta e privacidad di e famianan den 
medio di nan dolor. Mayor Brandon Scott a haci echo di e 


sentimentonan di solidaridad, enfatisando e compromiso di 
e ciudad pa apoya e famianan afecta durante e experiencia 
teribel. 


E operacionnan di salbacion a persisti, cu un logro signifi- 
cativo ora un crane masivo a lanta escombro, incluyendo 
seccionnan cu tabata pisa mas di 400 ton, hiba pa Sparrows 
Point pa dispone di nan. Ingeniero Hefe James Harkness a 
describi e proceso meticuloso di corta y recicla componente 
di acero, subrayando e esfuersonan pa cumpli cu e reglanan 
ambiental. 


Resolve Marine, designa como e responder di e barco, a 
keda fundamental den e esfuersonan di recuperacion. CEO 
Joseph Farrell a detaya e retonan y e maniobranan cu ta 
tumando luga pa restaura funcionamento operacional. 


Mientras tanto, e buceadonan di DonJon Marine ta sigui cu 
buskeda den condicionnan peligroso di e riu, consciente di e 
victimanan cu a no a ser recupera ainda. A pesar di e tarea 
duro, e rescatistanan ta keda determina, y un otro victima 
recientemente a wordo recupera for di awa. 


Den un desaroyo paralelo, e operacionnan di descarga di 
carga na TradePoint Atlantic tin como meta pa mantene e 
oportunidadnan di empleo local, subrayando e impacto 
economico mas amplio di e tragedia. 


Den medio di e esfuersonan di recuperacion, accionnan 
legal ta tumando luga, y e Ciudad di Baltimore lo cuminsa 
proceduranan contra e entidad considera responsabel 
p’e colapso. Mayor Scott a enfatisa e imperativo di busca 
recurso p’e residentenan di e ciudad, particularmente pa e 
famianan y e trahadonan afecta. 


Mientras cu investigacion di FBI y NTSB ta persisti, e ciudad 
ta enfrenta e consecuencianan di e catastrofe, lamentando 
bidanan perdi y luchando pa husticia y responsabilidad den 
e adversidad. 


Di cuatro victima recupera di e sitio 
clave di e colapso di e brug na Baltimore 

deporte@awemainta.com 


E candela iconico di e Weganan Olimpico di Paris 2024 a keda 
cendi na e luga historico di nacemento di e weganan Olimpico 
antiguo na Olympia. Simbolisando e spirito duradero di e 
weganan, e candela aki ta embarca den un relevo ceremonial, 
cu ta culmina cu e cendemento di e caldera na e inauguracion 
di e Weganan Olimpico na juli. 


Den un evento meticulosamente coreografia, cu ta rememora 
e tradicionnan Griego antiguo, e actriznan dorna como sacer- 
dotisanan a hiba e sacerdotisa principal na e Tempel di Hera, 
caminda, invocando Apolo, e Dios di luz, a lanta e candela 
cu un spiel parabolico y e rayonan di solo. E ritual aki, cu su 
simbolismo rico, ta rememora e relevo inaugural di e candela 
estableci pa e Weganan di Berlin di 1936. 


For di Olimpia, e candela ta cuminsa su biahe door di Grecia, 
cu ta cubri mas cu 5.000 kilometer den 11 dia, y ta spera cu 
mas cu 600 portado di candela lo participa, for di atleta elite 
te cu e miembronan di publico. E etapa Griego di e relevo ta 
conclui na e Stadion Panatenaico na Athena, sede di e prome 
Weganan Olimpico moderno na 1896, caminda e candela ta 
wordo ceremonialmente pasa pa e organisadonan di Paris. 


Embarcando un biahe histórico, e candela ta biaha pa Marseille 
abordo di e Belem, un venerable boto di tres mast cu un pasado 
historico. Durante e añanan, e relaynan olimpico a mira biahe 
aventurero, for di rondona e globo te aventura den espacio y 
subi Everest. 
Na su yegada na Francia dia 8 di mei, e relevo ta sigui via 50 
pueblo y ciudad, cu e intercambio di e antorcha entre 10.000 
portado di e antorcha. E destino final di e candela ta e caldera 
olimpico di Paris, unda e lo kima intensamente durante e 
Weganan te na e Ceremonia di Clausura dos siman despues. 
Ademas, e lo ilumina e Weganan Paralimpico, caminda 1.000 
portado di candela lo carg’e rond di Francia. 


Den medio di preparacionnan pa e gran show, Francia a anuncia 
su plannan pa un Ceremonia di Apertura manera nunca antes, 
cu un parada di mas o menos 10.500 atleta den curason di 
Paris hunto cu riu Siena. Sinembargo, pa motibo di preocupa- 
cion di siguridad, e asistencia na e ceremonia lo baha na mita, 
y presidente Emmanuel Macron a insinua un posibel reubica- 
cion den un stadion como contingencia. 


Reflexionando riba e nificacion historico di e Weganan, Macron 
a reitera e importancia di promove e idealnan di e trego 


Olimpico, un tradicion cu ta bay bek te na Grecia antiguo. E 
tregua a sirbi como simbolo di unidad y paz, sigurando un paso 
sigur p’e atletanan y e publico. A pesar di e esfuersonan pa 
rebiba e tradicion aki, su adopcion universal ta keda un trabou 
den progreso. 
Segun cu e anticipacion di e Weganan Olimpico di Paris 2024 
ta aumenta, e biahe di e candela olimpico ta simbolisa no sola- 
mente e buskeda di excelencia, pero tambe e balornan atem- 
poral di unidad, paz y compañerismo deportivo aprecia for di 
tempo antiguo. 


Candela Olimpico p’e Weganan di Paris 2024 cendi na Olympia 


Thanassis Stavrakis/AP 


Thanassis Stavrakis/AP 


Alkis Konstantinidis/Reuters 

OBED Ardon, un entusiasta pasiona di MMA, recientemente a asisti na 
su evento inaugural di UFC na T-Mobile Arena na Las Vegas, caminda el a 
presencia e evento historico di UFC 300: “Pereira vs. Hill “ riba 13 di april 
ultimo. Sinembargo, loke tabata destina pa ta un experiencia memorabel 
a tuma un buelta inespera ora Ardon a haya su mes ta ricibi golpi for di e 
aspirante di peso liviano di UFC, Arman Tsarukyan. 


A pesar di e incidente, Ardon a opta pa no tuma accion legal contra 


E ta wardando ansiosamente regreso di McGregor 


Fanatico di UFC ta extende ‘rama di oleifi’ 
despues di un Incidente cu bringado 


Tsarukyan. Na luga di esey, el a saca un ‘rama 
di oleifi’, expresando su duele pa provoca e 
luchado door di mustr’e ‘dede memey’ durante 
su caminata pa e octagono. 


Reflexionando riba e incidente, Ardon a 
comparti su perspectiva cu Bloody Elbow, 
atribuyendo e confrontacion na e emocion di 
asisti na su prome evento en bibo di UFC. Aunke 
el a reconoce su rol den provoca Tsarukyan, 
Ardon a clarifica cu su actonan tabata limita 
na un gesto di frustracion, sin agresion fisico 
of idioma ofensivo. 


Expresando su admiracion pa e actuacion di 
Tsarukyan, Ardon a desea e luchado exito den 
su esfuersonan futuro, incluyendo su posibel 
buskeda di un titulo. Su deseo pa surpasa e 
incidente y expresa bon deseo na Tsarukyan 
ta un ehempel di e spirito deportivo y madurez 
den cara di adversidad. 


Ardon ta keda optimista riba futuro di even- 
tonan di UFC, ansiosamente anticipando e 
regreso di e faborito di e fanatico, Conor 
McGregor na UFC 303. 


Mientras deporte ta sigui cautiva publico rond 
mundo, Ardon su actitud positivo ta sirbi como 
testimonio di resiliencia y camaraderia den e 
comunidad di MMA. 

MIENTRAS e anticipacion pa e Weganan di Paris 2024 ta 
aumenta, e ekipo di Basketball di Merca a presenta un lista 
poderoso cu lo domina e scenario internacional. Lidera p’e 
veterano LeBron James y Stephen Curry, e alineacion yen di 
strea ta priminti un exhibicion electrisante di talento y habi- 
lidad. 


Segun reportero Adrian Wojnarowski di ESPN, e ekipo 
Mericano a consolida 11 di e 12 posicion riba e lista, sigu- 
rando compromiso di e streanan principal di NBA den henter 
e liga. Banda di Curry y James, e lista ta conta cu un variedad 
impresionante di talento, incluyendo Anthony Davis, Kevin 
Durant, Devin Booker, Jayson Tatum, Joel Embiid y mas. 


E profundidad di e ekipo ta extende mas aleu di e nombernan 
clave, cu hungado manera Jrue Holiday y Bam Adebayo cu ta 
trece versatilidad y habilidad defensivo riba cancha. A pesar 
di a enfrenta un competencia duro pa e puesto final riba e 
lista, e potencial candidatonan manera Kawhi Leonard, Paul 
George y Mikal Bridges ta keda bou consideracion, agre- 
gando mas profundidad na un alineacion ya formidabel. 


E configuracion potencial di e alineacion ta mustra un combi- 
nacion perfecto di destresa anotado y tenacidad defensivo. 
Cu Curry orkestrando un ofensiva for di e posicion di base 
y Embiid ancrando e defensa, e ekipo Mericano ta presenta 
un desafio tremendo pa cualkier oponente. Mientrastanto, 


e inclusion di e creadonan di wega versatil manera Durant 
y Tatum ta sigura un atake dinamico y multifacetico riba e 
banda ofensivo. 


E incorporacion di Curry y Embiid ta inyecta energia y 
emocion nobo den e team, complementando e experiencia 
y liderazgo provei p’e veteranonan manera James y Durant. 
Como medayista di oro reinante, e ekipo Mericano su meta 
ta pa extende su dominio riba e escenario mundial, impulsa 
pa un buskeda incesante di excelencia y e compromiso di 
representa e nacion cu orguyo. 


Cu e scenario cla pa un otro torneo olimpico di basketball 
excitante, e fanaticonan por spera nada menos cu presen- 
tacionnan espectacular di e ekipo Mericano mientras nan 
ta busca pa captura un otro medaya di oro y solidifica nan 
status como e poder principal di basketball mundial. 


Lidera pa Lebron James y Stephen Curry 


Ekipo di Basketball Mericano ta anuncia alineacion 
yen di strea p’e Weganan Olimpico di 2024 


Diaranson, 17 April 2024 
DEPORTE 
14 
AWEMainta 


DEN un wega marca pa discordia interno, e triunfo di Chelsea 6-0 riba 
Everton a keda ruina pa un disputa tocante ken lo bay tuma penalty, locual 
a hiba e tecnico Mauricio Pochettino pa expresa su decepcion profundo y 
emiti un advertencia severo na su hungadonan. 


E intercambio a tuma luga ora Nicolas Jackson y Noni Madueke a enfrenta 
otro den un discusion tenso p’e debernan di tuma penalty, a pesar cu Cole 
Palmer tabata e specialista designa den tiro di cancha. Pochettino, visible- 
mente molestia pa e incidente, a enfatisa su desaprobacion pa e compor- 
tacion, declarando esaki como inaceptabel y urgiendo su team pa adopta 
un mentalidad colectivo. 


Aunke Palmer a converti e penalty cu aplomo, e boroto a laga un sabor 


Desordo na Chelsea 


Mauricio Pochettino ta condena disputa di 
penalty memey di un victoria dominante 


amargo, y Pochettino a lamenta e falta di 
profesionalismo mustra pa su hungadonan. E 
entrenado Argentino a reitera e importancia di 
mantene e protocolnan di e ekipo y a enfatisa 
e necesidad di un enfoke cohesivo pa logra 
grandesa. 


E incidente, cu a implica un confrontacion 
straño entre cinco hungado, a destaca e 
necesidad di unidad y disciplina den e team. 
Capitan Conor Gallagher a interveni pa sigura 
adhesion na e herarkia estableci, eventu- 
almente facilitando e conversion exitoso di 
Palmer. 


Palmer, kende a mantene un historia impe- 
cabel for di un punto di bista, a fomenta e 
sentimentonan di Pochettino, afirmando su 
autoridad como marcado di penalty designa. 
Sinembargo, e episodio a sirbi como un recor- 
datorio pa cu e proceso di aprendisahe colec- 
tivo di e ekipo, y Pochettino a reconoce e 
necesidad di crecemento y madurez. 


Mientras Chelsea ta sigui busca exito, e 
casonan di conflicto interno aki ta sirbi como 
un record di e retonan inherente pa fomenta 
un spirito di ekipo cohesivo y disciplina. E 
decepcion cu Pochettino a haci echo di dje 
ta subraya e importancia di profesionalismo 
y trabou den team pa logra un excelencia 
sostenibel. 

MENS Erger Je Niet LIVE den Centro di 
Bario Brazil t’e wega mas popular aki na 
Aruba. 
E Sesenticuater(64) grupo di famia, 
bisiña y coleganan cu a inscribi ta bay 
desfila diasabra awo 20 di april pa 
7:30pm exacto. E temporada di gaña 
rabia y bira contento, nervio, emocion, 
tension, decepcion y suerte a yega. 


Corda bin cu algo cu ta identifica bo 
grupo. 
E prome cuater grupo, Pasa Raspa Get 
Fit, PV 2 Good 4, Jolly Jokers y The Beef 
People mester bin n’e color cu nan ta 
hunga dia 20 di april. E otro 60 grupo 
por bisti cualkier uniform of costume cu 
boso ta desea. 


Ta bay tin un premio p’e grupo cu mas 
buya y e grupo mas grandi. E desfile ta 
cuminsa parti panort di Centro di Bario 
Brazil (veld di Brazil Blue Hawks) y ta 
bin paden ta Jump Up na bo smaak. 
Bishitantenan por para nan auto riba e 
veld di Brazil Hawks Baseball Org., cu luz 
full rond pa controla, danki na Booshi. 


E prome 4 grupo cu lo hunga despues 
di e desfile ta: Pasa Raspa Get Fit, PV 2 
Good 4, Jolly Jokers y The Beef People. 
Wak pa bo ta na tempo pa bo NO keda 
AFUERAAA! 


Y manera semper, bo mag di yega CBB cu 
hamber y sed, pasobra eynan tin tur cos 
pa tene tur bishitante yen y contento. 
Weganan lo ta tur diabierna y diasabra 
durante 3 luna di e campeonato. 


Pa mas informacion por tuma contacto 
cu Eddie na: 5662208. 


E wega di pueblo 


“Mens Erger Je Niet Live” ta cuminsa e siman aki 

PREMIO Excelencia den Deporte ta reconoce e atletanan 
cu a destaca den aña 2023. Ta bunita pa mira cuanto hoben 
ta practica y destaca den nan deporte. 


Mi ta bin di e mundo di husticia y mi sa con importante 
deporte ta pa yuda eleva siguridad den bario. Unabes cu un 
mucha ta practica deporte, e tin disciplina y ta for di caya, e 
no tin e tempo tampoco e animo pa haci cosnan malo. 


Durante e luna nacional di conscientisacion contra abuso di 
mucha ta bon tambe pa reconoce esfuersonan cu ta ser haci 
pa yuda nos muchanan desaroya na un manera positivo. 


E ta importante pa nos apoya nos hobennan y pa Gobierno 
di Aruba keda inverti den deporte. E coach- y mayornan ta 
dedica hopi di nan tempo liber pa guia e mucha- y hobennan 
pa nan desaroya den nan deporte y indirecto pa nos isla por 
keda sigur. Muchanan ta hopi fragil y ta depende di kico nan 
“omgeving” ta haci pa nan. 


Algun siman pasa, a inaugura e cancha di basketball ful 


renoba na Sint Maartenstreet, Village. Pa basta aña e cancha 
a bay hopi atras, mientras bo ta wak e mucha- hoben- y adul- 
tonan di e bario y bisindario ta haci hopi uzo di dje. Pesey, 
mi a haci e peticion na nos Minister di Deporte pa drecha 
e cancha y mi ta agradecido cu el a logra crea e fondonan 
necesario pa logre. 


Un suplica si ta pa hunto nos mantene e cancha, esaki ta un 
tarea di Gobierno di Aruba y esnan cu ta haci uzo di dje. Mi 
a entrega un otro peticion na Minister di Deporte pa drecha 
e cancha di basketball na Esso Ville y for di comunidad mi 
a haya e peticion pa wak e cancha deportivo na Weg Seroe 
Preto. 


Deporte ta eleva siguridad di nos pais. Mi ta felicita e 150 
nominadonan di Premio Excelencia den Deporte y alabes ta 
desea nan hopi exito den nan carera deportivo. 


Parlamentario Alvin Molina (MEP): 


Deporte ta siguridad 

FUN FACTS 


UN ley nobo aproba pa Bundestag diabierna ultimo, lo 
facilita e procedemento di cambio di genero na Alemania, 
lagando e ciudadanonan reconsidera nan genero tur aña, 
BILD ta informa. 


E Ley di Autodeterminacion a logra aprobacion di 374 
diputado di Parlamento Aleman, e mayoria di cual ta 
pertenece n’e coalicion gobernante, mientras cu 251 
diputado a vota en contra y 11 a abstene. 


E documento adopta, ta premira cu cualkier persona por 
cambia di genero cada 12 luna mediante un simpel peticion 
oral. E personanan entre 14 aña y mayoria di edad tambe 
por reconsidera nan sexo, pero solamente cu e consenti- 
mento di nan mayornan y despues di presenta un peticion 
den e registro civil. Den e caso di e menornan di 14 aña, t’e 
mayornan ta loke lo mester presenta un peticion na registro 


civil. 


Discrepancia 
E norma nobo lo drenta na vigor dia prome di november, 
substituyendo un ley di 1981 cu a rekeri pa un persona cu 
kier cambia di genero, somete na dos evaluacion psico- 
logico, pa cual corte di districto lo mester dicidi si por 
reconsidera su sexo. E procedemento aki a wordo cualifica 
di “degradante” pa algun diputado, ya cu nan tabata obliga 
e hendenan transsexual revela detaye intimo riba nan mes. 


No obstante, e oposicion a tilda e ley di “explosivo social,” 
señalando cu ta “iresponsabel.” Tambe, nan ta considera 
cu e norma ta crea riesgo cu e personanan por eludi polis 
cambiando di sexo. Sahra Wagenknecht, presidente di e 
partido opositor Alianza Sahra Wagenknecht, a subraya cu 
e ley lo ta “un idiotes si e no tabata asina peligroso!.” 


E Alemannan por cambia di genero tur aña 

BUKI pa pinta awo ta pa tur edad. Ya no 
solamente nan ta dirigi na mucha, sino 
cu ta wordo uza awo pa yuda hende pa 
calma, medita y bira mas consciente. 


E artista Kendra Norton, a hiba reci- 
entemente e preciado obheto n’e 
siguiente nivel, door di crea un buki pa 
pinta parobes, cu tur e colonan y sin 
ningun liña. 


Aparentemente, pinta pa robes no 
solamente ta conferi n’e beneficionan 
consciente di pinta y descifra, sino 
tambe ta energisa bo pa sinti bo mes 
berdaderamente creativo, hasta ora bo 
ta cansa, y solamente bo kier distrae 
bo mes. 


E ta un proceso hopi simpel, pero 
profundamente 
satisfactorio: 
cada 


pagina den e buki tin e colonan y abo 
ta pinta e liñanan. Ta trata di un enfoke 
di e pintura cu ta creativo y meditativo, 
pero alabes hopi dibertido y facil: liter- 
almente, no tin un manera incorecto di 
abord’e. 


E bunita y caprichoso aquarelnan ta 
brinda un guia suave visual asina habri 
cu e posibilidadnan ta sin limite. Bo por 
traha forma, pinta figura, doodle, traha 
sombra, cubri e areanan cu punta of 
simplemente laga bo imaginacion bula, 
manera cu bo ta mira nubia den shelo. 
Cada pagina ta un invitacion pa reduci 
e speed, laga bo mes hiba y laga bo 
pen haya su caminda riba e imagen. 


The Reverse Coloring Book ta inclui 50 
obra di arte original, imprimi riba papel 
resistente di un cara y bora. Y cu dife- 


rencia di e bukinan di pinta original, tur 
loke bo tin mester pa interveni ta un 
pen. 


The 
Reverse 
Coloring 
Book® 
ta 
disponibel pa su compra riba Amazon, 
na un prijs di 15 dollar. 


A saca buki pa pinta pa robes 


K. PADMARAJAN ta un politico di India cu a ricibi e titulo 
di “Rey di eleccion” y e “Mayor perdedo electoral di mundo” 
despues di a participa den 238 eleccion politico y a perde 
cada un di nan. 


Su storia ta uno di perseverancia. E homber di 65 aña ta biba 
den e estado Indio di Tamil Nadu y a participa den cientos di 
eleccion den e ultimo tres decada, gastando miles di dollar 
den inscripcion. 


Lo mas cerca cu e tabata di gana durante eleccion tabata 
na 2011, ora cu el a presenta n’e asamblea general di e 
localidad di Mettur y a obtene 6273 voto. El a keda leu tras 
di e ganado - cu a logra mas di 75 mil voto - pero a dun’e 
speransa cu un dia e por gana. E dia ey ainda no a yega, 


pero Padmarajan a señala cu recientemente cu gana ta 
e obhetivo secundario. E clave ta den e resistencia y den 
acepta e derota y ningun hende ta hacie miho cu ne. 


“Tur e candidatonan ta busca e victoria den eleccion, ami 
no,” e eterno candidato di 65 aña a bisa recientemente. Y e no 
ta haci joke. Despues di 238 eleccion fracasa, K. Padmarajan 
ta busca solamente pa prolonga e racha perdedo. E aña aki 
e lo presenta un biaha mas durante eleccion, e biaha aki 
pa un asiento parlamentario den e districto Dharmapuri di 
Tamil Nadu. 


E historia di Padmarajan a cuminsa na 1998, tempo cu el a 
presenta pa un posicion oficial na Mettur, su ciudad natal. E 
tabata sa cu e no tabatin practicamente ningun posibilidad, 
pero e kier a demostra cu cualkier homber comun y coriente 
tin e derecho di presenta den eleccion. 


Den e ultimo tres decadanan, Padmarajan a perde eleccion 
contra e figuranan notabel manera e prome minister Indio 
Narendra Modi of su predecesornan Atal Bihari Vajpayee y 
Manmohan Singh. 


Pa inspira hende pa sigui nan paso y mustra perseverancia 
den su bida diario, K. Padmarajan ta duna charla na studi- 
ante riba resiliencia y superacion di derota. 


Politico na India a participa den 238 eleccion y a perde tur 

1. E curason di un cabaron ta situa den su cabes. Ademas, 
cabaron tin un sistema di circulacion habri, esta nan no 
tin arteria y nan organonan ta flota directamente den nan 
sanger. 


2. Amy Poehler tabata solamente shete aña mas grandi cu 
Rachel McAdams ora el a asumi e rol di “cool mom” den 
e pelicula ‘Mean Girls’. Rachel tabatin 25 aña como Regina 
George; mientras cu Amy tabatin 32 aña como su mama. 


3. Hende sa ta mas creativo ora nan ta den douche. Esaki 
ta debi na e efecto di dopamina cu ta wordo incrementa ora 
nos ta baña y ta haci nos mas creativo. 


4. E unicornio ta e animal nacional di Escosia. Aparentemente 
el a wordo scogi pa su conexion cu dominio y cavalleria, 
como tambe su puresa y inocencia den mitologia Celtico. 


5. E prome avion a bula riba 17 di december 1903. Wilbur 
y Orville Wright a haci cuater vuelo cortico na Kitty Hawk, 
North Carolina, cu nan prome vehiculo di propeller, tambe 
conoci como e prome avion. 


6. Venus ta e unico planeta cu ta draai den mes direccion cu 
holoshi. E ta biaha rond di solo un biaha cada 225 dia, pero 
ta draai den direccion di holoshi un biaha cada 243 dia. 


7. Nootmuskaat of nutmeg na Ingles ta un halucinogeno. E 
specerij aki ta contene miristicina, un compuesto natural cu 
tin efecto cu ta altera mente si e wordo consumi den dosis 
halto. 


8. Un boter di Burgundy Frances di 73 aña a bira e boter di 
biña mas caro cu a yega di bende den un subasta na 2018, 
cu un prijs di $558,000. E boter di Romanee-Conti di 1945 a 
bende na Sotheby pa mas cu 17 biaha su calculacion orig- 
inal di $32.000. 


9. Arte competitivo tabata un deporte olimpico. Entre 1912 y 
1948, e eventonan deportivo internacional a otorga medaya 
pa musica, pintura, escultura y arkitectura. E famoso piesa 
di ceramica den e escena di e pelicula ‘Ghost’ por a gana un 
medaya olimpico y un Premio di Academia pa miho escena. 


10. Un sombre di chef tin 100 plooi. Aparentemente, esaki ta 
representa e 100 formanan cu por cushina un webo. Gordon 
Ramsey ta consciente di esaki? 


Bon pa sa: 

DIAMARS mainta Minister di Turismo y Salud Publico 
sr. Dangui Oduber ta contesta preguntanan y presenta 
datos di CBS di e cantidad di personanan cu a fayece na 
Aruba e ultimo añanan. Recientemente Minister Oduber 
a ricibi algun pregunta di miembronan di fraccion di AVP 
sr. Mike Eman y Sra. Merwin Wyatt-Ras, y awe Minister 
Dangui ta contradeci tur e ponencianan infunda y incor- 
ecto haci pa e miembronan di fraccion di AVP. 


Si nos tuma nota di estadisticonan di e cantidad di perso- 
nanan cu a fayece e ultimo añanan nos por conclui cu 
hustamente tin un bahada di e cantidad di personanan 
cu a fayece. Minister Dangui ta lamenta cu sr. Eman y 
sra. Wyatt-Ras ta mal informa comunidad y crea panico 
innecesario siendo cu e cifranan mes ta contradeci nan 
ponencianan. 


Estadisticonan di CBS ta demostra cu e Cantidad di perso- 
nanan cu a fayece e ultimo añanan ta como lo siguiente: 
• Aña 2021: 964 
• Aña 2022: 879 
• Aña 2023: ta proyecta 800 (te cu di 3 kwartaal di 2023 
- 611 persona a fayece) 


Un otro ponencia cu Minister Dangui a contradeci ta cu 
segun fraccion di AVP, e gobierno aki lo ta cortando den 
cuido medico. Hustamente e aña aki, esta aña 2024, ta 
invertiendo 13.5 miyon florin extra den mehoracion di 
calidad di cuido y servicio. 


E 13.5 miyon florin cu a inverti den cuido medico a wordo 
reparti como lo siguiente: 
• 5.1 miyon florin extra pa Hospital 
• 4.1 miyon extra pa ImSan 
• 1.8 miyon pa Stichting BOB haci bevolkingsonder- 
zoeken pa early detection di cancer di pecho 
• 1 miyon pa respaldo pa asina tuma mas profesionalnan 
• 1.5 miyon pa reenforsa e prome liña di cuido y tambe 
pa digitalisacion di cuido medico 


Minister Dangui Oduber a contesta tur e preguntanan 
cual e lo bay entrega na e miembronan di fraccion di 
AVP. Minister Dangui Oduber ta pone e preguntanan y e 
contestanan aki pa comunidad por lesa, pa asina na un 
forma habri y transparente informa comunidad di Aruba 
debidamente. 


Minister Dangui Oduber ta contesta preguntanan 
infunda y incorecto di Mike Eman y Mervin Wyatt-Ras 


Tocante cantidad di personanan cu a fayece den e ultimo añanan 

NA fin di luna di maart ultimo, partido Movimiento Electoral 
di Pueblo (MEP) a haci entrega oficial di su relato financiero 
di aña 2023 na Electorale Raad. 


Parlamentario Ricky Hoek a laga sa cu desde aña 2020 e 
ley di financiamento di partidonan politico a keda aproba 
(banda di otro dos ley mas) pa Parlamento di Aruba y ta 
conta pa tur partido politico cu (t)a participa na un eleccion 
politico. 


E ley aki den su esencia ta pa regula con un partido politico 
ta yega na su fondonan (tanto prome, durante y despues di 
un campaña). Dicho ley a haya su aprobacion debi cu esaki 
ta un ley hopi importante pa di un forma legal y transpar- 
ente combati corupcion den e sistema gubernamental. 


MEP ta cumpli cu deadline 
Hoek a sigui bisa cu e deadline cu un partido politico tin pa 


entrega su relato financiero di e aña anterior ta 1 di april, 
manera e ley ta stipula. 


Den cuadro di esaki MEP a cumpli cu e deadline stipula pa 
ley. Den un forma profesional y transparente MEP ta duna 
un bista di su finansa na e organo di Electorale Raad cu lo 
controla esaki. 
Si pone atencion na e acto importante aki cu cada partido 
politico mester responsabilisa nan finansa, por a tuma nota 
cu ningun otro partido politico a vocifera di a cumpli cu e ley 
aki. Tampoco nos sa si nan a cumpli cu e deadline manera ta 
stipula den ley. 


Den todo caso, MEP a cumpli cu e ley di financiamento di 
partido politico ‘al pie de la letra’ y ta gradici tur candidato, 
directiva (principalmente e tesorera) y pueblo henter pa 
nan sosten y aporte durante aña 2023, Parlamentario Ricky 
Hoek a expresa. 


Parlamentario Ricky Hoek (MEP): 


MEP ta cumpli cu ley di 
financiamento di partido politico 

ENTRANTE 18 di april 2024, pa 9or di anochi via TeleAruba, 
Aruba completo lo por cuminsa presencia e serie docu- 
mental ‘Blue Lizard Effect’. Un serie documental revolu- 
cionario cu ta profundisa su mes den e mundo fascinante 
di Aruba, pero di un angulo diferente. E serie ta explora e 
concepto energetico di felicidad y e conexion profundo cu e 
cultura, e hende, y naturalesa di e isla. 
Un documentario cu ta carga e nomber di ‘Blue Lizard Effect’ 
mihor conoci como e Cododo Blauw, cu ta un lagadishi tipico 
di Aruba cu ta resalta caracteristicanan importante; renoba- 
cion y generacion, adaptibilidad y flexibilidad, sabiduria y 
observacion, intuicion y aventura. 
E serie ta conta cu cuater episodio captivante segun e cuater 
elementonan natural. E elementonan aki ta wordo traduci na 
un manera captivante cu ta pone nos analisa, pensa, y ta 
invita nos pa refleha riba nos mesun relacion cu naturalesa 
y como ser humano. 


Retonan manera cualkier pais semper lo existi, pero e 
bondadnan cu Aruba ta ofrece na nos y na hopi cu ta scoge 
pa bishita ta hopi! Cu e episodionan aki inspira miyones 
di persona internacional y cu e sirbi di inspiracion pa nos 
mesun nacion; sigui duna bo maximo tur dia, pa hunto nos 
hiba nos pais den e rumbo desea. 


Episodio 1: Awa – 18 di april 2024: Bula den e presente 
mientras Jason Silva ta explora e importancia di biba riba 
un isla Caribense manera Aruba. Descubri e influencia 
profundo di e lama segun cultura y identidad Arubiano den 
wowo di tres persona local cu ta inspira y conecta cu e forsa 
elemental aki. 


Episodio 2: Tera – 25 di april 2024: Den e episodio di Tera, 
Jason Silva ta uni su mes na buskeda pa redefini felicidad 


mientras cu e ta explora e origen historico y mistico di Aruba. 
Segun exploracion di pasado di e isla, Silva ta cuminsa un 
biahe di auto-desubrimento y iluminacion. 


Episodio 3: Biento – 2 di mei 2024: Sinti e forsa elemental 
di e biento mientras Jason Silva ta encontra cu e impor- 
tancia di aire den formacion di e identidad di Aruba y su 
concepto unico di felicidad. Explora con e paisahe di e isla 
ta wordo forma segun forsanan di naturalesa, lagando un 
marca permanente riba su hende. 


Episodio 4: Candela – 9 di mei 2024: Encontra cu e poder 
transformador di candela mientras cu Jason Silva ta revela e 
esencia di e “Blue Lizard Effect” y su impacto profundo riba 
evolucion di Aruba. Experiencia e origen di e isla y e spirito 
di renobacion constante y transformativo. 


Ta recorda cu fuera di esaki por mira e episodionan tambe 
entrante 17 di april na MAX, y tur diaranson durante 4 siman 
consecutivo riba e siguiente canalnan: 
- Warner Channel: 8pm, ripiticion diahuebs 11:30am. 
- TNT: 6pm, ripiticion dialuna 11am. 
- Discovery: 4:30pm, ripiticion diabierna 8:30am. 
Un danki special ta bay na protagonista Jason Silva, un 
personahe renombra den e mundo di television, conoci 
pa su storytelling, orador di diferente conferencia impor- 
tante, y creador di pelicula, nomina pa Emmy cu ta na un 
momento puntual di su bida y ta en busca di un transfor- 
macion y den miho compronde e esencia di un bida feliz. 


Un danki na e comunidad local cu a habri nan curason y 
porta den nan conocemento y di bida. Danki na Deaxo 
Croes, Rolly Bislik, Kyra Hoeverts, Nichole Danser, Harold 
Kelly, Trudy Lampe, Watra, Armando Goedgedrag, Ethan 
Westera, Natusha Croes, Nathaly de Mey, Ciro Abath. 


Danki n’e team di A.T.A. cu a yuda durante di realisacion di 
e proyecto. 


A.T.A.: Por mira documentario Blue Lizard 
Effect via nos planta nacional TeleAruba 

NA Aruba ta conoci cu 131 ta un organisacion cu banda di 
su propio proyectonan, ta desaroya y implementa proyec- 
tonan pa diferente organisacion Internacional aki na Aruba. 
Na 2023 131 a ser acerca pa Pan American Development 
Foundation pa desaroya un proyecto cu ta stimula empatia 
bao di hobennan local y migrante pa cu otro. 


Discriminacion ta algo cu ultimo tempo mas y mas ta 
presenta na Aruba. Discriminacion ta ora un persona of un 
grupo di persona ta ser trata desigual door di nan rasa, color 
di cuero, idioma, creencia politico of otro, origen etnico of 
social, religion, sexo, edad, condicion fisico of mental, orien- 
tacion sexual of cualkier otro circunstancia. Discriminacion 
hopi biaha ta presenta door di xenofobia. Xenofobia ta ora 
un persona tin miedo of odio pa algo cu ta wordo mira como 
di afo of straño. 


Discriminacion ta haci daño na salud di un persona. 
Experiencia discriminacion ta doloroso, e ta duna un sinti- 
mento di no ta parti di un comunidad, y no mag di participa 
den e comunidad. Discriminacion ta zorg pa personanan 
perde confiansa den instancianan y ta sinti nan mes insigur. 


Na 2023 131 a crea e proyecto ‘My Story’, y ta imple- 
mentando ‘My Story’ actualmente na Aruba. ‘My Story’ ta 
un proyecto cu ta stimula empatia entre hobennan local y 
migrante, y asina aki ta reduci discriminacion y xenofobia. 
Danki na fondo proporciona door di e ‘Bureau of Population, 
Refugees, and Migration’ (BPRM), 131 conhuntamente cu 
Pan American Development Foundation por a start cu imple- 
mentacion di ‘My Story’ den 2024. 


8 hoben local y 8 hoben migrante ta participa na ‘My Story’. 
E grupo di hobennan migrante ta consisti di hobennan naci 
na Colombia, Haiti y Venezuela. ‘My Story’ ta consisti di 6 
sesion. 


Durante e prome sesion e hobennan a ricibi workshop 
tocante Derecho di Mucha y Igualdad. Despues durante e 
di dos sesion e 8 hobennan local y e 8 hobennan migrante 
a bishita otro su hogar y asina aki a haya un bista mas 
profundo di con nan ta biba, cu ken nan ta biba, kico nan ta 
haci den nan tempo liber, cua scol nan ta bishita y con nan 
bida en general na Aruba ta. 


Un workshop di actuacion y creacion di pintura a sigui den e 
di tres sesion. Durante sesion 4 e hobennan a crea un pintura 
cu ta expresa nan experiencia di bida na Aruba, experiencia 
di nan bishita y nan sentimentonan. Despues di e prome 
cuatro sesionnan e hobennan hunto cu un ‘film coach’ lo 
crea un ‘script’ pa un ‘short movie’. E contenido di e ‘script’ 
lo encera e experiencia di e hobennan durante nan bishita 
na otro y nan experiencia di bida na Aruba. Ariba e ultimo 
dia cu ta sesion 6, e ‘short movie’ lo ser crea y e hobennan 
lo ta e actornan den e ‘short movie’. 


Ariba dia 28 di juni e ‘short movie’ lo ser estrena. Durante e 
estreno lo tin un exposicion di e creacionnan di e hobennan. 


Pa mas informacion tocante ‘My Story’ por tuma contacto 
cu 131 via nos website: 131.aw, facebook: https://www. 
facebook.com/aruba.131/, email: 131aruba@gmail.com of 
telefon 5886138/ 5884011. 


131 conhuntamente cu ‘Pan American 
Development Foundation’ ta presenta ‘My Story’ 


YA ta pa 24 aña caba 131 ta ofreciendo su servicionan 
di scucha, sostene y guia nos mucha y hobennan tur dia 
entre 2:00 y 6:00 di atardi via telefon, e-mail, chat, website, 
lectura y proyecto. 


E trabao di 131 ta wordo realisa den gran parti door di 
mentornan cu boluntariamente ta inverti tempo y energia 
den 131. Tur aña 131 ta busca mentornan nobo pa yuda 
nos duna servicio na nos muchanan y hobennan. 


Cuminsando e siman aki 131 ta habri espacio p’esnan inte- 


resa pa haci un trabou boluntario por join nos team. 
Nos ta buscando personanan desde 16 aña cu por domina 
tur cuater idioma esta: 
Papiamento, Spaño, Ingles y Hulandes. 
Mester ta un persona disponibel y cu entusiasmo. 


131 ta ofrece training den diferente topico, minimo dos 
biaha pa aña ampliacion di experticio y un ambiente placen- 
tero di aprendizahe. 


Pa mas informacion tocante e trabao boluntario por tuma 
contacto tambe cu 131 via nos 
facebook: https://www.facebook.com/aruba.131, 
e-mail: 131aruba@gmail.com of telefon 5886138/ 5884011. 


131 ta busca boluntario 

E siman aki Minister Maduro di Finansa 
ta atende e IMF Spring Meetings na 
Washighton DC y ta haci uzo di e opor- 
tunidad pa topa cu e representantenan 
di Reino Hulandes na IMF y na Banco 
Mundial. 


IMF 
Minister Maduro a bishita sr. Paul Hilbers 
kende ta executive director na IMF den 
representacion di Reino Hulandes. Un 
reunion den cual e mandatario a repasa 
e desaroyonan positivo di Aruba y den 
cual a gradici pa e yudansa tecnico cu 
Aruba ta ricibi via IMF y via CARTAC cu 
ta organo Caribense cu ta yuda cu varios 
proyecto capacitacion. 


Banco Mundial 
Minister Maduro a reuni tambe cu 
sr. Eugene Rhuggenaath kende ta e 
Executive Director cu ta representa Reino 
Hulandes na Banco Mundial. Como cu sr. 
Rhuggenaath ta ex MinPres di Corsou, un 
parti di e reunion a tuma luga den nos 
dushi idioma Papiamento. Algo bunita ya 
cu nos idioma Papiamento awo a yega 
den plataformanan internacional. Den 
e reunion aki tambe Minister Maduro 
a repasa e desaroyonan mas recien na 
Aruba y a gradici p’e yudansa tecnico di 
Banco Mundial. E mandatario a indica 
cu tin un investigacion riba gastonan 
di gobernacion, cu debi na prioridad cu 
mester a wordo duna na ehecucion di e 
trabounan pa cumpli cu e Landspakket, 
ainda ta pendiente. 


Interes di Aruba 
Ta importante p’e representantenan di 
Reino Hulandes ta na altura di e desaroy- 
onan di Aruba pa asina nan por yuda p’e 
interesnan di Aruba tambe haya debido 
atencion den e plataformanan interna- 
cional. Aunke Aruba como parti di Reino 
Hulandes no por haya fondo fia na IMF of 
Banco Mundial, nos por conta si cu nan 
experticio y netwerk pa e capacitacion cu 
ta necesario pa desaroya nos Pais. 


Minister Maduro di Finansa a reuni cu Executive Directors 
cu ta representa Reino Hulandes na IMF y na Banco Mundial 

DEN un esfuerso colaborativo entre e scol basico St. Paulus 
y e Ministerio di Sector Primario, un hardin di alimentacion 
nobo lo ser planta diasabra awor 20 di april 2024, di 7’or 
di mainta te cu 1’or di merdia. E iniciativa aki ta parti di un 
proyecto mas amplio di agroforesteria na scolnan basico, cu 
e meta pa inculca e importancia di autosuficiencia y planta- 
mento bou di e siguiente generacion. 
   
Durante e evento, maestronan, studiantenan, y boluntari- 
onan lo bini hunto pa planta un variedad di fruta, berdura, 
y simia, simbolisando e desaroyo di un modelo educativo 
enfocando ariba siguridad di alimentacion y conservacion 
ambiental. 
  
“E proyecto di agroforesteria na St. Paulus School no ta 
solamente tocante agricultura; e ta un klas interactivo. Nos 
muchanan ta siñando lesnan valioso tocante siguridad di 


alimentacion, sostenibilidad, y e importancia di cuida nos 
planeta,” segun Minister Ursell Arends. 
   
E dia di plantamento ta diasabra 20 di april, apenas algun 
dia prome cu Dia di Mama Tera, un momento dedica global- 
mente na proteccion ambiental. Door di aporta na e planta- 
mento di St. Paulus School, comunidad por celebra e dia aki 
cu un accion di bon boluntad. E envolvimento comunitario 
lo yuda planta simia cu lo crece den un futuro sostenibel pa 
Aruba. 
   
Minister Arends ta extende un invitacion pa uni forsa 
diasabra 20 di april 2024 7’or di mainta te cu 1’or di merdia 
na St. Paulus School na Jim Blue Jacketstraat 2, San Nicolas. 
E proyecto aki ta representa mas cu solamente un actividad 
agricola; e ta un compromiso cu nos planeta y futuro gener- 
acionnan.  


Minister Ursell Arends: 


Proyecto di Agroforesteria na St. 
Paulus School ta yuda cultiva cambio 

RECIENTEMENTE, Gobierno di Aruba hunto 
cu Futura a anuncia di a habri e inscripcion pa 
ciclo 7 di Edutech, dunando asina oportun- 
idad na scolnan pa uni na e revolucion educa- 
tivo. Gobierno di Aruba ta haci un yamada na tur 
scolnan pa tuma e oportunidad aki y inscribi bo 
scol entregando un plan di proyecto y bira parti 
di e iniciativa innovativo di EduTech. 


Manera ta conoci, EduTech ta un proyecto di 
Gobierno di Aruba hunto cu Futura den cual ta 
pone Awg. 400.000 disponibel pa proyectonan 
di innovacion na scolnan. E proyecto di Edutech 
ta duna oportunidad na tur scol pa bin cu nan 
mesun proyecto y tin e oportunidad di gana 
recursonan financiero of material pa ehecuta e 
proyecto. 


Mirando e oportunidad grandi aki, Prome Minister 
Evelyn Wever-Croes ta invita tur scol pa inscribi 
y haci nan soño bira realidad, adkiriendo mate- 
rialnan innovativo pa engrandece nan sistema di 
educacion. 


Scolnan por inscribi na: https://www.edutecha- 
ruba.org/submit-application. 
Deadline pa inscripcion ta April 18, 2024 


Prome Minister ta invita scolnan pa participa na e proyecto di innovacion; EduTech 
Deadline pa scolnan inscribi pa ciclo 7 di EduTech ta 18 di april 2024 

ATENCION na tur mayornan divorcia of separa! Plan di 
Mayor kier introduci e programa piloto di KIES pa muchanan 
entre 6-12 aña di edad. Plan di Mayor Aruba ta ofrece e 
servicio di KIES (Kinderen in een Scheiding). KIES ta un 
programa cu ta existi na Hulanda desde 2002. 


Actualmente, tin 38 KIES coachnan na Aruba. Esaki ta un 
programa di intervencion unda guia y yudansa di profesion- 
alnan ta wordo brinda na mucha y hoben cu tin necesidad 
di wordo scucha y kier papia tocante e tema di divorcio of 
separacion di nan mayornan. 


E programa aki ta duna e mucha cu a yega di pasa of cu 
ta pasando den divorcio/separacion di e mayornan, e opor- 


tunidad y e espacio pa ta den un ambiente sigur cu otro 
muchanan pa asina por procesa e experiencianan di pasado 
of esunnan actual. 
E trayecto ta consisti di 10 sesion, unda cu 8 di e sesionnan 
ta wordo dirigi pa 2 KIES coach cu un grupo di 10 mucha. 


E programa piloto di KIES ta pa muchanan entre 6-12 aña di 
edad. E lo cuminsa na luna di Mei 2024, lo tuma luga na MFA 
St. Cruz y lo ta completamente gratis. 


Pa por registra pa e programa, e mayor of mayornan di 
e mucha por yena e formulario aki: https://forms.gle/ 
CiHMXmQw9jBKsiny9 


Edad pa Participa: 6 - 12 aña 
Localidad: MFA St.Cruz 
Fecha:* Lo cuminsa den luna di Mei (fecha concreto lo wordo 
anuncia despues) 


Programa Piloto KIES pa 
muchanan entre 6-12 aña 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 

UN chekeo ariba e factornan cu por ta causante di acciden- 
tenan, algun grave na Kamay ta mustra dos asunto cu nos 
Gobiernonan den Status Aparte, pues for di hopi aña caba 
no ta duna atencion na e infrastructura di nos careteranan. 
Turismo ta dicta tur cos y nos habitantenan no ta conta. 


Prome t’e velocidad maximo 
Siguiendo e borchinan di velocidad maximo for di Stadion 
Frans Figaroa, nos ta haya biniendo nort un borchi despues di 
e rotonde cu ta indica cu e velocidad maximo ariba e caretera 
djey pa Malmok, ta 80. Ridiculo pa un caretera memey di bari- 
onan hopi habita pa sernan humano, cu casnan, negoshinan 
y tiendanan na ambos banda di e caminda, unda constan- 
temente tin transito di hende na pia y autonan cu ta baha y 
subi e caretera aki, anto autonan por core 80. 


N’e rotonde di Misa di Noord tin otro borchi cu ta indica cu 
e maximo velocidad ariba e rotonde so, ta 40. Pues despues 
di e rotonde ey, e borchi cu 80 na Boegoeroei ta drenta na 
vigor un biaha mas. Na Yenyen/NG y prome, hopi movecion 
di hende y auto. 


Cadushi ta un mata protegi 
Ora bo subi google y rondia e lista di matanan cu ta protegi 
pa ley na Aruba bo ta topa e conocedo Cadushi cu un potret 
indicando e mata cu ta crece tur caminda na Aruba. Pues 
Cadushi ta protegi y sigur esnan cu Kap e cadushi ta come- 
tiendo un infraccion/acto castigabel y por wordo castiga/ 
multa. Maske ta dificil pa haya sa e castigo. Pakico e ta ariba 
lista di matanan protegi. E ta crece tur caminda y hasta ta 
forma peliger. 


Cu Cadushi como un mata protegi, ta duna balor nan loke 
hopi ta yama “ e ECO-Terorrismo”. Porta esaki t’e motibo cu 
e cadushinan pazuid di Yenyen na Kamay, cual si no tuma 
accion, djis nan ta yegando e caminda cu por core 80 y ta 
strobando e bista den e lorada ey, no ta wordo gekap dor di 
DOW o otro instancianan di Gobierno. Di e forma aki nan ta 
stroba e chauffeur o e persona na pia cu kier crusa y tambe 
e chauffeur cu mag di core 80 cu su auto, yegando for di 
e lorada. E strobamento di wak dor di e cadushinan aki, ta 
sigui na yuda causa accidentenan. 


Un yamada na e directornan y ministronan, 
NOS merece un tiki atencion 
Autoridadnan competente alerta! Un peticion pa trece 
cambio di e ley pa velocidad maximo di 50 of 60 ariba e 
careteranan cu no ta di dos via cada banda y cambiando e 
ley cu nos por kap cadushinan cu ta strobando chauffeurnan 
y hendenan na pia pa controla trafico for di un distancia. 
Asina hopi accidente, tin biaha fatal por ser preveni. 


Un yamada n’e directornan di departamento di Gobierno 
concerni y tambe e ministronan concerni, pa actua pa preveni 
mas accidente. Hopi aña caba, gobiernonan den status 
Aparte ta preocupa solamente cu e bienestar di turistanan, 
pero ta nos ta biba ariba e pida baranca aki y nos t’e vota- 


donan. 


P’esey NOS merece un tiki atencion tambe. 


Lijst van wettelijk beschermde planten in Aruba 
Uit Wikipedia, de vrije encyclopedie 


Een lijst van wettelijk beschermde planten in Aruba omvat 69 
plantensoorten die opgenomen staan in het ‘Landsbesluit 
bescherming inheemse flora en fauna op Aruba’.[1] De 
bescherming richt zich op Arubaanse inheemse planten- en 
diersoorten die met uitsterven worden bedreigd of waarvan 
een duurzame aanwezigheid wenselijk wordt geacht. 


Het op 15 augustus 2017 in werking getreden landsbesluit 
is een samenvoeging van de beschermde soorten, genoemd 
in de Natuurbeschermingsverordening 1995 en de Marien 
milieuverordening met toevoeging van de soorten die onder 
de bescherming van het CITES-verdrag en het SPAW- 
protocol vallen. Te zee en op de stranden ligt het toezicht en 
opsporing bij de Kustwacht tezamen met het Korps Politie 
Aruba. De handhaving te land is in handen van park rangers 
van Nationaal park Arikok als de inspecteurs bij de Directie 
Natuur en Milieu (DNM).[2] 


Gregorio Wolff 
Dos asunto cu ta mustra chikito, tin biaha ta bira grandi 


Diaranson, 17 April 2024 

Sinceramente, Pastor Marcel Balootje 


Fortaleza pa Famia 


FAMIA ta un retrato di Cristo y su Iglesia, matrimonio 
a wordo institui door di Dios. Tur hende ta bini for di un 
famia. Tur hende na mundo a nace for di un homber y un 
muhe. For di den paraiso e diabel a bini ta bringa matri- 
monio y famia, y te cu dia di awe su atake riba famia y 
matrimonio no a termina pasobra diabel ta odia matri- 
monio, cual ta e institucion precioso di Dios, 


Awendia nos tur por nota con hende ta wordo uza pa kibra 
famia di otro, den tur forma, uzando tur tipo di strategia 
diabolico, faltando respet y temor di Dios. 


Si bo wak bon rond cuanto motibo tin awendia pa hende 
divorcia, bo ta keda asombra di nos sociedad. Pa sabi 
cu hende por bira, cuanto cu ciencia y tecnologia por 
aumenta, tur famia mester bolbe bek na caminda di Dios, 
pasobra awor mas cu nunca e tempo trabahoso ta mani- 
festa su mes. 


E aumento di inmoralidad, y malicia. 
E aumento di violencia relacional y domestico. 
E aumento di uzo di droga y alcohol. 
E aumento di orguyo y arogancia. 
E crecemento formal di amor pa placa. 
E aumento di perversion. 
E aumento di ingratitud. 


Tur esaki ta para skirbi den 2 Timoteo 3 :1-9 den cual 
Apostol Pablo kier habri nos wowo pa nos ta lanta y pa 
asina nos no haya sorpresa di e malvado, pero pa nos ta 
firme den oracion. 


Tur hende cu scoge pa decencia, puresa, santidad, 
humildad y mas cu tur cos dominio propio, ta wordo poni 
un banda pasobra nan no ta pas den e ambiente di “Biba 
y laga Biba”. 


Tur esnan cu ta biba den e boluntad di Dios, teniendo 
respet y dignidad pa nan mes y nan famia y matrimonio, ta 
wordo mira como hende anticua. Ta parce manera hende a 
lubida locual e Palabra di Dios ta bisa; 


Esposanan sea sumiso na boso mes esposo, manera na 
Señor. Pasobra e esposo ta e cabes di e esposa, mescos 
cu Cristo tambe ta cabes di e iglesia (Efesionan 5:22). 


Esposonan, stima boso esposanan, y no sea amarga 


contra nan (Colosensenan 3:19). 


Den tur matrimonio mester tin un cabes cu Dios a esta- 
bleci, corda bon cu ta Dios a establece e homber como 
cabes di e muhe den matrimonio. P’esey den tur tipo di 
matrimonio caminda hende ta pone nan mes, como cabes, 
ta ilegal dilanti di Dios (Dios tene misericordia pa tur locual 
hende kier establece for di boluntad di Dios). 


Pasobra ta masha importante, pa un matrimonio ta den e 
boluntad di Dios, pasobra matrimonio ta entre un homber 
un muhe y Dios. Laga nos tur corda bon cu henter bijbel 
ta papia di matrimonio entre homber y muhe y Dios no ta 
ekiboca su mes. For di Genesis te cu Apocalipsis ta esey 
so ta wordo presenta na henter mundo. 


Awor awendia pa hende bay contra palabra di Dios ta 
masha facil, pasobra si bo no ta reconoce Dios, como bo 
Redentor y Salbador ta masha facil pa bo bay contra Su 
Palabra uzando tur tipo di fabula . 


Mescos boso esposonan, biba cu boso esposanan cu 
comprension, manera un vaso delicado, como cu e ta 
hende muhe y dun’e honor como coheredero di e gracia di 
bida, pa boso oracion no wordo stroba (1 Pedro 3:7) 


Lesa aki e claridad di e palabra di Dios, hende por wordo 
informa cu matrimonio a wordo estableci pa Dios entre 
homber y muhe. Ta un mandato di Dios pa un homber 
casa cu un muhe esey ta Matrimonio. 


Famia t’e pilar di un sociedad solido 

DR. John Leo a nace na Aruba y a establece na Hulanda na 
aña 1952 despues di a cuminsa HBS. Na Hulanda el a sigui 
scol secundario na Nijmegen y despues a dicidi di sigui su 
carera den medicina. Na aña 1963 dr. Leo a regresa Aruba 
como un dokter di cas. Algo cu nunca el a lubida ta cu den 
corto tempo el a atende mas di 150 parto na cas. Hasta na 
casnan caminda no tabatin coriente y pues mester a haci 
uzo di flashlight. 
Despues dr. Leo a dicidi di bay specialisa su mes na Merca y 
a scoge specialisacion di transplante. Despues di a logra su 
specialisacion el a bay traha bek na Hulanda. 


Na aña 1988 dr. Leo a asumi e gran responsabilidad di 
director di nos hospital. Durante su trayecto como director 
nos hospital a conoce hopi cambio, entre otro mas special- 
ista nobo. Specialismonan a expande masha hopi mes y mas 
di admira ta cu a trece un CT-scan Aruba, di cual prome cu 
esey pashentnan mester a bula bay Corsou of Venezuela pa 
haci e test aki. Tambe loke ta echografia a conoce un desa- 
royo enorme. 


Un cambio hopi bunita cu dr. Leo tambe a haci ta riba e parti 
di facilidad y calidad den informacion y tambe comodidad di 
e pashentnan. El a zorg pa tin un bali di informacion, muray- 
anan bashi y tambe un interior mas ameno pa pashentnan. 


Horacio Oduber Hospital ta sumamente gradici na dr. Leo pa 
su gran trabou den loke ta cuido medico na Aruba durante 
su periodo como director. Pa su tremendo vision cu e tabatin 
den cambionan pa nos pashentnan y mas ainda pa e pensa- 
mento fuerte cu dr. Leo tabatin y tabata expresa di e forma 
aki: “Nos ta trata di no duna pashent motibo di desconfiansa. 
Paso si bo no tin confiansa di pashent bo no ta logra nada.” 


Hunta di Directiva, management y staff di Horacio Oduber 
Hospital ta desea famia completo, ex- coleganan, amistad 
y conoci hopi forsa cu e perdida di e gran dokter y gran 
persona cu dr. Leo tabata. 


Horacio Oduber Hospital ta recorda dr. John Leo: 
Ex- director cu a pone hopi enfasis riba calidad di cuido 

Lo E seca tur lagrima for di nan wowo y morto lo 
no exsisti mas. Lo no tin nada di rouw, nada di 
yoramento, nada di dolo mas, pasobra tur cos di 
antes a pasa bai. 
Rev. 21:4 


A bay sosega den brasa di Señor nos ser stima: 


Candido 
Jacobo Angela 
Cariñosamente yama “Coby of Cobito” 
*11-10-1940 - †13-04-2024 


Drumi dushi den brasa di Señor 


Acto di entiero lo wordo anuncia despues 


Laga tur loke ta sperami ta bunita, laga tur locual 
mi encontra ta bunita, laga tur locual keda atras 
keda bunita y laga esakinan termina den tur 
buniteza. 


A bai sosega den braza di Señor nos ser stima: 


Carmen Anna Ponson 
Cariñosamente yama “Carmencita” 
*7 Februari 1930 – † 13 April 2024 


Na nomber di su: 
Cuña: 
vda. Elma A. A. Ponson – Henriquez 


Sobrino y sobrinanan manera yui: 
Bianca Croes – Ponson y esposo Roland Croes y 
yuinan 
Lisandra Trimon – Ponson y esposo Francis Trimon y 
yuinan 
Rubin Ponson y esposa Linda Ponson - Feliciana 
Virginia (Gina) Ponson y yui 


Ta invita famianan, bisiñanan, conocirnan, 
amiganan di cas, ex coleganan di Eva Boutique, 
cas di cuido Betesda, y tur cu a stime pa asisti na 
e acto di entiero cu lo tuma lugar Diaranson 17 di 
April 2024 for di 9’or pa 11’or di mainta, na Kerki 
Protestant na Piedra Plat.Response lo cuminsa pa 
10:30 am y pa 11or nos lo sali cu e defunto stima pa 
Santana Protestant den caya Ernesto Petronia na 
playa. 


Enbez di flor of krans, lo tin un box disponibel den 
kerki cu por hasi un donacion na Kerki Protestant na 
Piedra Plat. 


“Señor ta mi wardador, mi no tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, pa mi bolbe haña forsa.” 
Salmo 23: 1,2,3 


Cu hopi dolor na nos curazon pero conforme cu Dios su 
boluntad nos ta participa cu a fayece na Ocala Florida 
nos esposa, mama, wela, ruman, cuña, tanta, sobrina, 
prima y amiga stima 


Ivy Marcia 
Tang Yuk-Comenencia 
*05-06-1963 – †01-03-2024 


Tata: †Alejandro “Indio” Comenencia 
Mama: †Adela Comenencia-Gomez 


Esposo: Ryan Tang Yuk 
Yiu: Ryan Gentle Tang Yuk y Paula Thrasher 
Nieto stima: Ryan Ivan Tang Yuk 


Yiunan di criansa: Sooling Tang Yuk 
Rumico Tang Yuk 


Nieta di criansa: Cabria de Chabert 


Rumannan: †Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia 
Judith y Frank Richardson-Comenencia 
Beatriz “Beata” y Luis “Gino” de Cuba-Comenencia 
Edwin “Papito” y Elvia Comenencia-Rodriguez 
Aléjandro “Niño” y Glenda Comenencia-Albertsz 
Maria “Mary” y Tirso Tromp-Comenencia 
Manera ruman: Roy y Elaine Quandus-Geerman 


Sobrino(a)nan: Sheldon y Marlin Nyack-Figaroa y famia 
Ghislaine y Harold Grant-Comenencia y famia 
Arthur y Gennilee Comenencia-Ras y famia 
Franklin y Elsa Richardson-Rincones y famia 
Aldrin y Maaike Comenencia-Los y famia 
Javier “Derrick” Comenencia 
Julienne y Jobert Reyes-Comenencia y famia 
Rujina Comenencia y yiu 
Lugina y Ervany Machado-de Cuba y famia 
Gabriela Tromp y Andrew Croes 


Omonan: Joaquin “Quincho” Comenencia y famia (Colombia) 
Carlos “Calulo” Comenencia y famia 


Tanta: Teresa Kock-Comenencia y famia 


Suanan: †Kenrick Noel y famia 
Mervin Tang Yuk y famia 
Oswald Tang Yuk y famia 
Vincent Tang Yuk y famia 


Cuñanan: †Monica Beharry y famia 
Linda Jerome y famia 
Barbara Beharry y famia 
†Jackie Tang Yuk 
Patricia Tang Yuk 


Primo(a)nan na: Aruba, Corsow, Colombia y Hulanda 


Primanan stima: Jetzy de Koning-Bruges 
Ederlinda Kock 
Sonia Quandt-Gomez 


Tur su amiga- y amigonan y amistadnan stima na Aruba y su 
barrio Dakota, Ocala, St. Croix, Corsow y Hulanda 


Demas famianan:Comenencia, Tang Yuk, Thrasher, Noel, 
Beharry,Jerome, Blanco, Nyack, Richardson, de Cuba, Rodriguez, 
Albertsz, Tromp, Kock, Violenus, Figaroa, Grant, Reyes, Ras, 
Rincones, Los, Machado, Croes, Neuman, de Koning, Quandt, 
Bitorina, Irwin, Ramharak, Beke, King, Jeroe, de la Cruz, Lispier, 
Hodge, Castillo, Castillejo, Ras, Quandus, Porino, Franken, 
Geerman, Herts, Dania, Tromp, Nuboer, Sneek, Steenen, Rafael, 
Lake, Becker, Martis, Pablo, Schwengle. 


Na corsow: Marlene Comenencia y rumannan y famia 
Randy de Lannoy y famia 
Famia Jacobus 
Famia Curiel 


Na Colombia: Comenencia, Gomez, Elias, Bruges, Scott, 
Alzamora, Granados, Freyle Villar 


Acto di condolencia y ceremonia di despedida lo tuma lugar na 
Parokia Birgen di Fatima na Dakota, diasabra 20 di April 2024 di 
9:30 pa 11:30 di mainta. 


Despues ta sigui pa su ultimo lugar di sosiego na Santana Central 
Sabana Basora. 
Despues di entierro nos no por ricibi bishita di condolencia na 
cas, nos ta pidi comprension pa esey. 


Si acaso den nos tristesa nos por a lubida algun famia, nos ta 
pidi nos mas sincero disculpa. Enbes di flor of krans lo tin un box 
disponibel pa donacion pa Parokia Birgen di Fatima Dakota. 


‘Dios ta amor… y amor ta Dios, 
maske mi no ta na mundo aki, 
tur dia lo mi ta banda di boso Curazon’. 


“Mi por stens di loke Dios ta haci” 
Salmo 33 


Cu dolor na nos curason, nos ta participa 
fayecimento di nos ser stima: 


Filomena Maria 
Arends- Semeleer 
Cariñosamente yama “Mena”, “Mama Mena” 
*05-10-1946 - †14-04-2024 


Na nomber di: 
Su mayornan den feliz memoria: 
Prudencio Semeleer y Maria Antonia Semeleer-Croes 


Su kerido esposo: 
Pedro Arends 


Su yiunan stima: 
Gilbert Arends & Milka Vrolijk 
Patrick Arends & Zuly Luidens 


Su nietanan stima: 
Zurainy Arends 
Aixa Arends 


Su bisanieto stima: 
Khylian Suarez Chirinos 


Su rumannan: 
Dalmacio (Maiky) & Martha Semeleer-Alzate 
†Catharina Isabella Semeleer 
†Gilberto Semeleer 


Su sobrinonan: 
Roy Alexander Semeleer 
Jaime Semeleer 


Su swa y cuñanan: 
Sra. Vda. Clarita Simileer-Arends y yiunan 
†Sr. Juan Arends y yiunan 
†Sra. Maria Kelly-Arends y yiunan 
Sra. Theresita Arends y yiunan 
Sr. Vicente Arends y yiunan 
†Sra. Annie Blanco-Arends y yiunan 


Su iha stima: 
Dolorosa (Doke) Kelly-Ridderstaat y famia 


Su ayudantenan y bon amiga: 
Zr. Ita Ridderstaat y Theresita Arends 


Su bon amiga di cas Sra. Margaritha Semeleer,demas 
amistadnan di Grupo Kawara y tur Su bon bisiñanan. 


Tur Su prima y primonan, comer y compernan, ex- 
coleganan di San Pedro Hospitaal y dr. Horacio 
Oduber Hospitaal. 


Demas famianan: 
Semeleer, Arends, Croes, Tromp, Vrolijk, Luidens, 
Alzate, Blanco, Kelly, Ridderstaat, Figaroa, Flanegin, 
Franken, Simileer, Faro, Winterdaal. 


Nos ta pidi nos mas sincero disculpa si den nos tristeza 
nos por a lubida nomber di algun famia, amigo of 
conocir. 


Acto di despedida lo tuma luga diahuebs 18 di 
April 2024 di 2’or pa 4’ or di atardi na Aurora Funeral 
Home. Despues di respons lo sali pa santana Catolico 
na Noord. 


Alavez ta pidi pa bin bisti na color alegre, door cu nos 
defunto stima semper tabata un persona alegre. 


Nos ta participa cu lamentablemente despues di 
entiero di nos defunto stima nos no ta tuma bishita di 
condolencia na cas. 


